Lolland-Falsters Stifts-Tidende, 1846-01-12
Hvad har Falsters Landboforening gjort J vor Beretning om Mødet den 28de Mai 1844 maae vi være noget meere udførlige, da dette Møde forekommer og være at det Eneste, i hvilket Folk, som ere særdeles ængstelige, eller Fjender af Bondestandens Udvikling og Frihed, kunde troe at finde Noget, der stod i Strid med Cancellicirculairet af 8de Novbr. 1845 – NB. dersom dette den Gang havde været til, 58 nye Medlemmer bleve optagne, og Huusmand Peder Hansen fra Lundby i Sjælland blev indført som Gjæst. 1) Foreningens hidtilværende Formand, Viceformand og Kasserer bleve gjenvalgte for Aaret 1844. 2) Adjunct Hansen, oplæste den af Skole-Commiteens Majoritet udstedte Jndbydelse til at bidrage til Oprettelsen af en høiere Bonde skole paa Falster. Han omdeelte trykte Exemplarer af denne Jndbydelse og lagde Foreningen Sagens Vigtighed paa Hjerte i et Foredrag, som udviklede, at en fortsat og udvidet Underviisning vil være det virksomste Mid det til at hæve Bondestanden til en saa lykkelig, hæderlig og selvstændig Stilling, som ved vort Fædrelands naturlige Beskaffenhed og den senere Lovgivning er den anviist. 3) Formanden oplæste en Cancelliskrivelse, som indeholdt Afslag paa Foreningens Ansøgning om Forandring i Henseende til Taxationer til Brandforsikkring. 4) Adjunct Hansen henvendte Forsamlingens Opmærksomhed paa de slesvigske Sprogforhold og gjorde den bekjendt med, hvad der i den senere Tid var passeret med Hensyn dertil. Det blev eenstemmig besluttet ved en Erklæring, som i Foreningens Navn skulde underskrives af Formanden, at tiltræde den af dHrr. Clausen, Drewsen, Hansen, Hvidt, Larsen, Meinert og Schouw offentliggjorte Petition: "At Hs. Maj. vil hævde det danske Sprog lige Berettigelse med det tydske i det dansk tydske Hertugdømmes Stænderforsamling". 5) Peder Hansen fra Lundby udbad sig Tilladelse til at fremlægge 4 Udkast til Andragender til de forestaaende Stænderforsamlinger angaaende Gjenstande, som ere af stor Vigtighed for Bondestanden, og ønskede at Foreningen vilde nedsætte Comiteer til disse Sagers nærmere Drøftelse. Da der imidlertid blev gjort opmærksom paa, at det vilde blive for seent at oppebie næste ordinaire Møde til Sagernes Afgjørelse, og at det vilde føre til en Adsplittelse, som vilde svække Virkningen, dersom Foreningen i sin Tid efter Comiteernes Forslag maatte foretage enkelte mindre vigtige Forandringer i disse Andragender, eftersom de i deres nuværende Form ere eller blive underskrevne af Bønder i andre Egne af Landet, samt at de vare stilede saaledes, at de ikke vel kunde udgaae fra Foreningen som saadan, men fra alle dem, som personlig vilde underskrive dem: saa enedes man om, at de ikkun i Almindelighed skulde drøftes ved nærværende Møde, for at Begreberne mere kunde opklares om disse Anliggender, og Proponenten mulig, hvis dertil maatte findes Anledning, lade sig bevæge til at foretage meere indgribende Forandringer i selve Jndstillingerne, saa at Afstemningen ikkun skulde have betydning som en Anbefaling eller Fraraaden, hvorimod der siden skulde aabnes Leilighed til at underskrive disse Andragender for Enhver, som deelte de deri udtalte Anskuelser og Ønsker. a) Andragende om Fæstegodsets Overgang til Arvefæste eller Eiendom.